**Calle Rosén** (s. 2. helmikuuta 1994 Växjö, Ruotsi) on ruotsalainen jääkiekkopuolustaja, joka pelaa NHL-joukkue St. Louis Bluesin organisaatiossa. Elite Prospects -sivuston mukaan hän on hyvin liikkuva ja luisteleva kahden suunnan puolustaja, joka pelaa vahvaa peliä molemmissa päädyissä. Sivuston mukaan Rosén hallitsee kiekkoa hyvin, hänellä on hyvä pelikäsitys ja hän avaa peliä hyvin. Rosénin entinen juniorivalmentaja Björn Liljander on verrannut häntä pelityyliltään Paul Coffeyyn.

Ura
---

### Seuraura

Rosén on Växjö Lakers HC:n kasvatti. Hän siirtyi 16-vuotiaana Frölunda HC:n J18-junioreihin kaudeksi 2010–2011, jonka päätteeksi Rosén voitti J18 Allsvenskanin mestaruuden. Kaudella 2011–2012 hän nousi joukkueen varakapteeniksi. Rosén oli J18 Elitissä Frölundan tehokkain puolustaja tehoilla 6+8=14 ja hän voitti joukkueen sisäisen tehotilaston lukemalla +27. Hän oli myös J18 Allsvenskanissa Frölundan tehokkain puolustaja tehoilla 4+10=14, joilla Rosén sijoittui sarjan puolustajien pistepörssissä neljänneksi. Hän jakoi myös koko J18 Allsvenskanin tehotilaston voiton MODO Hockeyn Josef Ingmanin kanssa lukemalla +22. Rosén voitti kauden päätteeksi J18 Allsvenskanin pronssia.

Kauden 2012–2013 Rosén pelasi suurimmaksi osaksi Frölundan J20-junioreissa. Hän pelasi seuran miesten joukkueessa yhden European Trophy -ottelun, mutta ei kuitenkaan debytoinut vielä Elitserienissä. Kauden lopulla Frölunda lainasi Rosénin Ruotsin toiseksi korkeimmalle sarjatasolle HockeyAllsvenskan-joukkue Karlskrona HK:hon. Hän teki siellä loppukaudella 12 runkosarjaottelussa tehot 1+2=3 ja kymmenessä Kvalserien AS:n ottelussa kaksi maalia. Huhtikuussa 2013 Rosén teki Frölundan kanssa kaksivuotisen Elitserien-sopimuksen. Toukokuussa seura kuitenkin ilmoitti lainanneensa hänet koko kauden 2013–2014 kattaneella sopimuksella Karlskronaan. Rosénin ensimmäinen kokonainen kausi miesten peleissä toi 52 runkosarjaottelussa tehot 7+7=14 ja kuudessa nousukarsintaottelussa kaksi syöttöpistettä. Hän oli runkosarjassa joukkueensa eniten maaleja tehnyt puolustaja.

Rosén ei jatkanut Frölundassa enää toisella sopimuskaudellaan, vaan hän teki heinäkuussa 2014 kaksivuotisen SHL-sopimuksen kasvattajaseuransa Växjö Lakers HC:n kanssa. Jo samassa kuussa seura lainasi Rosénin kauden 2014–2015 kattaneella sopimuksella sarjatasoa alemmas Allsvenskanin Rögle BK:hon. Hän oli tehoilla 10+13=23 joukkueen tehokkain puolustaja. Rosén jakoi koko sarjan puolustajien maalipörssin kolmannen sijan Mora IK:n Kevin Mitchellin ja HC Vita Hästenin Viktor Amnérin kanssa. Hän oli kauden päätteeksi nostamassa Rögleä SHL:ään. Rosén debytoi kauden aikana myös Växjön SHL-joukkueessa, jossa hän pelasi kolme runkosarjaottelua ilman tehopisteitä. Rosén teki SHL-debyyttinsä 28. lokakuuta 2014 Djurgårdens IF:ää vastaan.

Kausi 2015–2016 oli Rosénille varsinainen tulokaskausi SHL:ssä. Hän teki 52 runkosarjaottelussa tehot 3+11=14 ja 13 playoff-ottelussa tehot 1+4=5 sekä kuudessa Mestarien liigan ottelussa tehot 2+1=3. Rosén teki ensimmäisen miesten pääsarjamaalinsa CHL:ssä 27. elokuuta 2015 saksalaista ERC Ingolstadtia vastaan. Hänen osumansa jäi Lakersin 4–2-voittoon päättyneen ottelun ratkaisumaaliksi. SHL-uransa avausmaalin Rosén teki 20. lokakuuta 2015 vieraissa Skellefteå AIK:ta vastaan. Huhtikuussa 2016 hän teki Lakersin kanssa kaksivuotisen jatkosopimuksen. Kaudella 2016–2017 Rosén voitti viidellä osumallaan CHL:n puolustajien maalipörssin. Hän oli myös SHL:n runkosarjassa Lakersin eniten maaleja tehnyt puolustaja kuudella osumallaan.

Toukokuussa 2017 NHL-varaamaton Rosén teki kaksivuotisen tulokassopimuksen Toronto Maple Leafsin kanssa. Hänet lähetettiin syksyn harjoitusleirin päätteeksi AHL-joukkue Toronto Marliesiin, mutta ennen ensimmäistäkään siellä pelattua ottelua Maple Leafs kutsui Rosénin takaisin vahvuuteensa, kun seura lähetti puolestaan Martin Marinčinin siirtolistan kautta farmiin. Rosén teki NHL-debyyttinsä kauden 2017–2018 toisella kierroksella 7. lokakuuta 2017 New York Rangersia vastaan. Hän sai ottelussa jääaikaa 14.32 minuuttia. Rosén keräsi ottelusta myös teholukeman –2.

Heinäkuussa 2021 Rosén teki vapaana agenttina St. Louis Bluesin kanssa yksivuotisen ja kaksisuuntaisen sopimuksen.

Kesäkuussa 2022 Rosén teki Bluesin kanssa kaksivuotisen ja kaksisuuntaisen jatkosopimuksen.

### Maajoukkueura

Rosén on pelannut Ruotsin A-maajoukkueessa 13 ottelua tehopistein 1+2=3. Hän teki A-maajoukkuedebyyttinsä Sweden Hockey Gamesissa 9. helmikuuta 2017 Göteborgissa Tšekkiä vastaan. Rosén teki ottelussa myös ensimmäisen A-maajoukkuemaalinsa tyhjään maaliin vain sekunti ennen päätössummeria.

Muuta
-----

Rosénin isoveli Adam on pelannut myös jääkiekkoa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Frölunda HC | SuperElit | 16 | 1 | 1 | 2 | 0 | – | – | – | – | – |
| 2011–2012 | Frölunda HC | SuperElit | 24 | 1 | 4 | 5 | 4 | – | – | – | – | – |
| 2012–2013 | Frölunda HC | SuperElit | 35 | 3 | 16 | 19 | 10 | – | – | – | – | – |
|  | Karlskrona HK | Allsvenskan | 12 | 1 | 2 | 3 | 0 | – | – | – | – | – |
| 2013–2014 | Karlskrona HK | Allsvenskan | 52 | 7 | 7 | 14 | 18 | – | – | – | – | – |
| 2014–2015 | Växjö Lakers HC | SHL | 3 | 0 | 0 | 0 | 2 | – | – | – | – | – |
|  | Rögle BK | Allsvenskan | 42 | 10 | 13 | 23 | 8 | – | – | – | – | – |
| 2015–2016 | Växjö Lakers HC | SHL | 52 | 3 | 11 | 14 | 4 | 13 | 1 | 4 | 5 | 0 |
| 2016–2017 | Växjö Lakers HC | SHL | 41 | 6 | 13 | 19 | 10 | 6 | 0 | 0 | 0 | 2 |
| 2017–2018 | Toronto Maple Leafs | NHL | 4 | 0 | 1 | 1 | 4 | – | – | – | – | – |
|  | Toronto Marlies | AHL | 62 | 4 | 18 | 22 | 26 | 16 | 5 | 6 | 11 | 4 |
| 2018–2019 | Toronto Maple Leafs | NHL | 4 | 1 | 0 | 1 | 0 | – | – | – | – | – |
|  | Toronto Marlies | AHL | 54 | 7 | 39 | 46 | 36 | 7 | 1 | 0 | 1 | 2 |
| 2019–2020 | Colorado Eagles | AHL | 35 | 3 | 12 | 15 | 10 | – | – | – | – | – |
|  | Colorado Avalanche | NHL | 8 | 0 | 2 | 2 | 4 | – | – | – | – | – |
|  | Toronto Maple Leafs | NHL | 4 | 0 | 1 | 1 | 0 | – | – | – | – | – |
| 2020–2021 | Toronto Marlies | AHL | 30 | 5 | 8 | 13 | 22 | – | – | – | – | – |
| 2021–2022 | Springfield Thunderbirds | AHL | 40 | 4 | 24 | 28 | 14 | 12 | 1 | 4 | 5 | 0 |
|  | St. Louis Blues | NHL | 18 | 2 | 5 | 7 | 4 | 9 | 0 | 0 | 0 | 2 |
| 2022–2023 | St. Louis Blues | NHL | 49 | 8 | 10 | 18 | 8 | – | – | – | – | – |
| 5 kautta | yhteensä | AHL | 221 | 23 | 101 | 124 | 108 | 35 | 7 | 10 | 17 | 6 |
| 5 kautta | yhteensä | NHL | 87 | 11 | 19 | 30 | 20 | 9 | 0 | 0 | 0 | 2 |
| 3 kautta | yhteensä | SHL | 96 | 9 | 24 | 33 | 16 | 19 | 1 | 4 | 5 | 2 |

Lähteet
-------

* Calle Rosén The Internet Hockey Databasessa (englanniksi)
* Calle Rosén *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Calle Rosén *Elite Prospects*. Everysport Media Group AB.  (englanniksi)
2. ↑  Gyllander, Peter: Backen Calle Rosén tillbaka till Frölunda *frolundaindians.com*.  9.4.2013. Frölunda Hockey Club. Viitattu 20.2.2017. (ruotsiksi)
3. ↑  Calle Rosén klar för Växjö Lakers *vaxjolakers.se*.  3.7.2014. Växjö Lakers Idrott AB. Viitattu 20.2.2017. (ruotsiksi)
4. ↑  Game detail: 28 Oct 2014, Växjö Lakers – Djurgården Stockholm *Eurohockey.com*.  28.10.2014. European Ice Hockey Online AB & eSports.cz s.r.o. Viitattu 22.10.2017. (englanniksi)
5. ↑  Game detail: 27 Aug 2015, Växjö Lakers – ERC Ingolstadt *Eurohockey.com*.  27.8.2015. European Ice Hockey Online AB & eSports.cz s.r.o. Viitattu 22.10.2017. (englanniksi)
6. ↑  Game detail: 20 Oct 2015, Skellefteå AIK – Växjö Lakers *Eurohockey.com*.  20.10.2015. European Ice Hockey Online AB & eSports.cz s.r.o. Viitattu 22.10.2017. (englanniksi)
7. ↑  Toresson, Carolina: Växjö Lakers förlänger med Josefsson & Rosén *vaxjolakers.se*.  14.4.2016. Växjö Lakers Idrott AB. Viitattu 20.2.2017. (ruotsiksi)
8. ↑  Maple Leafs Sign Callé Rosen & Andreas Borgman  16.5.2017. Toronto Maple Leafs. Viitattu 22.10.2017. (englanniksi)
9. ↑  Leo Komarovin edustama Toronto Maple Leafs täräytti kahdelle ruotsalaiselle sopimukset *suomikiekko.com*.  17.5.2017. Nordic Sport Media. Viitattu 22.10.2017.
10. ↑  Maple Leafs Loan Marincin to Marlies, Recall Rosen  16.5.2017. Toronto Maple Leafs. Viitattu 22.10.2017. (englanniksi)
11. ↑  New York Rangers – Toronto Maple Leafs – October 7th, 2017 *NHL.com*.  7.10.2017. National Hockey League. Viitattu 22.10.2017. (englanniksi)
12. ↑
13. ↑
14. ↑  Otteluseuranta *tilastopalvelu.fi*.  9.2.2017. Suomen Jääkiekkoliitto – Finlands Ishockeyförbund ry. Viitattu 20.2.2017.